Níl ach cúige amháin ag an seacht gComhphobal seo a leanas: Asturias, Na hOileáin Bailéaracha, Cantabria, La Rioja, Maidrid, Murcia agus Navarra.

Is é atá i móilín uisce ná dhá adamh hidrigin agus aon adamh ocsaigin. H2O is foirmle cheimiceach dó. Is í an chomhdhúil mhóilíneach is coitianta ar Domhan.

Ba é Arastotail (Gréigis: Αριστοτέλης, Aristotelēs; 384 RC – 7 Márta, 322 RC) ceann de na fealsúnaí ba thábhachtaí sa tSean-Ghréig. In éineacht lena mháistir Platón, is ceann de mhór-smaointeoirí i dtraidisiún fealsúnachta an Iarthair é.

Is pearsa é Abrahám sa leabhar Geineasas sa bhíobla. Ciallaíonn a ainm ""athair an iliomad"" in Eabhrais. Tá tráchtanna d'Abrahám i litríocht na raibithe. Is ionann é agus Íobraihím an Chóráin. Is duine de phríomhphatracaí an Ghiúdachais agus na Críostaíochta araon é. Breathnaítear air mar shinsear an chine Eabhraigh agus Arabaigh. Ó thaobh an staidéar eolaíochta de, is deacair a chruthú an raibh a leithéid de dhuine agus Abráham ann nó nach raibh, ach is taifead láidir é an Bíobla féin go raibh.

Bhí Berry i dtrioblóid arís i mí Nollag 1959, nuair a thug sé post do chailín óg i Berry's Club Bandstand, an club oíche a bhíodh aige i St. Louis. Ní raibh an cailín ach ceithre bhliain déag d'aois, agus cuireadh Berry agus an cailín i bpríosún. D'fhan Berry faoi ghlas ar feadh cúig bliana. Nuair a tháinig sé amach i 1963, bhí a cheol i bhfaisean arís, mar bhí bannaí ar nós The Beatles agus The Rolling Stones ag seinm a chuid amhrán fós.

Leis an iomrá nua seo, thosaigh Kurt ag imní go raibh sé ag teacht salach ar fréamhacha ""faoi-thalamh"" an ghrúpa. Shíl sé go raibh na meáin ag déanamh géarleanúint air, ag cur a chás féin i gcomparáid le Frances Farmer. Bhí sé mí-shásta fosta le cuid de lucht leanta Nirvana - iad siúd a chuir suim sa cheol ach nár thug aitheantas do tuairimí polaitiúila nó sóisialta an bhanna, nó a bhí ag baint ciall mí-chruinn astu. Bhí Kurt glan i gcoinne an ghnéasclantais agus na homafóibe, agus bhí sé an-bhródúil ón thaispeánta ag ócáidí amhail No-on-Nine in Oregon sa bhliain 1992.

Is bia milis é subh a dhéantar trí thorthaí agus siúcra a bhruith. Cuirtear subh ar arán chun ceapaire a dhéanamh, ar chístí agus ar bhia eile chun blas milis a thabhairt dó. Díoltar subh i bprócaí déanta de ghloine.

Thairis sin, tá imtharraingt na Gréine ag dul i bhfeidhm ar an bpláinéad. Is iad na fórsaí taoidmheara atá i gceist. Go bunúsach, is iad na fórsaí céanna is brí le trá agus tuile na taoide ar an Domhan, is é sin, na teannais a chruthaítear taobh istigh den rinn neimhe, agus an imtharraingt ag oibriú níos láidre ar thaobh na Gréine den phláinéad ná ar an taobh atá iompaithe ar shiúl ón nGrian. D'fhág na fórsaí seo a n-aithne féin ar dhéanamh an phláinéid.